Veldze (rūpnīca)
"Veldze", līdz 1939. gadam AS Gust. Kuncendorf alus darītava, bija dzērienu rūpnīca Rīgā, tās senākā ražotne sākusi darbu 1796. gadā. Latvijas PSR laikā šeit tika ražoti visi populārākie bezalkoholiskie dzērieni un limonādes. Pirms 1980. gada Maskavas Olimpiskajām spēlēm rūpnīca "Veldze" kļuva par vienu no pirmajām Pepsi ražotājām PSRS. Pepsi ražošana rūpnīcā tika pārtraukta 1997. gada maijā. Likvidēta 2006. gadā.